
GALAHAD AND PERCEVAL 

FEOM THE "TRISTAN" MS ADD. 5474, FF. 142 «- 164 *> 
BEITISH MUSEUM* 

(Sie Thomas Maloby's Le Morte Darthur, Books XI and XII) 

II 

Or dist li contes & la uraie estoire le tesmoigne que agloual 
erra ii. ans entiers que onques ne trouua qui noueles li deist 
de lancelot a la parfin ot tant ale que auenture lamena chies 
sa mere qui moult estoit de grant lignage. mais'pour courous 
de son seignour & de ses fiex qui mout orent grant uaselage qui ochis 5 
auoient este si estoit tant desconfortee que ele se sentoit trop pourement. 
& quant ele uoit agloual si en ot moult grant ioie. car bien auoit passe 
.v. ans que ele ne lauoit mais ueu. & quant ele le uit si ploura mout de la 
grant ioie quele en ot. quant agloual fu descendus il vit vn vallet deuant 
lui moult biel & moult iouene & moult bien tailliet de tous menbres & si 10 
nauoit mie plus de .xv. ans passes [fol. 152, col. a] biaus fiex cou dist la 
mere counissies uous cest enfant. dame fait il nenil. enondieu fait ele cou 
est parcheuaus uos freres li plus iouenes de tous mes enfans. quant 
agloual entendi cele parole si en est tant lies quil ne set * quil puist f aire. 
de son frere que il a ensi trouue. car il samble bien hom qui grant bien 15 
& grant honor doiue auoir se dame diex li done bonte si comme il li 
auoit done biaute. si li fait si grant ioie que plus ne pot & dist a sa dame 
de mere. cest enfant menrai iou a la court le roi artu si receuera lordene 
de cheualerie de sa main meesme. 

TTa^ biaus fiex fait la mere il ne place a dieu que il soit cheualiers. car 20 
-*--*- de cheualerie ne porroit il mie a plus grant honor uenir que mi 
autre fil sont fait qui en sont mort adoulour pai armes. & puis que 
li autre sont mort iou garderai le remanant car ia se dieu plaist nel 
garderai. ha~ biaus fiex ne saues uous le biele maisnie que iou auoie de 
.vi. fiex dont diex ma deliuree fors de vous seulement dont ie ne quidoie 25 
point huimatin auoir. dame fait il ken baes uous afaire. ie uoeil fait ele 
que il soit od moi tant con ie uiurai comme celui que iou aim de tout 
mon cuer. car toutes mes pertes & de toutes mes mescheanches uai iou 

* [As the Introduction to this text presupposes the existence of an article by Dr. Sommer, 
" The Queste of the Holy Orail,' ' which appears in the current volume of Bomania, it has been 
deemed better to let the Introduction follow, rather than precede the text. This, together 
with the flnal instalment of the text, will be published in the January number of Modern 
Philology. — Eds.] 

1 " Quil ne set," repeated in MS. 

2 H. OSKAB SOMMER 

plus de cou fort & il se taist ataut & parole dautre chose & quant il 
fu eure de mangier. si mangierent moult bien & furent assis moult rice- 
ment. mais nule rien que agloual uoie ne li plaist autant comme la biaute 
de son frere. si dist a soi meesme que mout seroit damages grans se 

5 si biaus enfes vsoit sa vie entour sa mere. car si com il dist il ne puet 
estre sil est cheualiers de tel aage quil ne viegne a grant honor se diex 
iueut conseil metre & a che quil est de toutes pars estrais de boines gens. 
& sil passe lage de iouenece & il vient en la age de .xxx. ans & il nest 
dedens cel termene acoustumes de cheualerie ia puis niert boins cheualiers 

10 ne preus as armes pour coi iou di que che sera trop grans damages sil 
nest cheualiers. 

Aceste chose pensa agloual tant comme il se sisent au mangier. & 
quant la table fu ostee si sala agloual deduire en .i. iarding qui 
estoit deiriere le maison sa mere. & sa dame li enuoia percheual pour lui 

15 faire compaignie. & li enfes qui il estoit moult biel & qui plus amoit la 
compaignie de lui que de sa mere troua agloual gisant de sous .i. pumier 
si le salua moult biel si sasist iouste lui & il le recut mout deboinaire- 
ment. lors li commence a demander [fol. 152, col. 6] se il uauroit aler ala 
court le roi artu. pour estre cheualiers. 

20 /^ertes fait percheuaus iou ne desirai onques tant rien com iou fai a 
^' estre cheualiers sil plaisoit a nostre seignor. & se iou quidoie que 
vous me vausissies mener o vous iou iroie moult uolentiers. pour estre 
cheualiers quant vous vous enires. voire fait agloual si desires tant a 
estre cheualiers. certes il mest moult bel & iou vous imenrai moult uolen- 

25 tiers si tost com iou me departirai de chaiens & che sera prochainement. 
car en nule maniere iou ne demourroie longement en cest pais. mais iou 
uoeil que vous de ceste cose ne parles ia. car se ma dame le sauoit ele 
vous feroit si pres gaitier que iamais ne uous en porries partir & li enfes 
dist quil nen parleroit ia a home ne a feme. iiii. iours demora laiens 

30 agloual si fu moult bien seruis & chier tenus de sa dame & de ses amis. 
El quint iour dist agloual a percheual son frere. biaus amis que ferons 
nous il men couuient aler le matin dites enuenres vous od moi ou vous 
remanres. sire fait perceuaus iou vous ai creante que iou men iroie o 
vous si le vous tenrai si bien que iou menirai od vous toutes les eures que 

35 vous en vaures aler. il conuerra fait agloual quen tel maniere le fachons 
que ma dame ne sen apercoiue ne autres qui chaiens soit. car sele en 
sauoit rien iou sai bien que de si pres vous gaiteroit que apaines enpor- 
ries escaper or ne uous caut fait perceuax car iou en pensera moult bien 
& si vous dirai comment. quant vous seres armes & apareillies iou de- 

40 manderai a madame congie de vous conuoier & ele le me donra mout 
uolentiers & lors men irai od uous en tel maniere que ia puis ne retourne- 
rai deuant cou que iou serai cheualiers. & agloual dist que ensi le porroit 
il bien faire & sans nule male esparanche de nului 

Cele nuit demoura laiens agloual & dist a sa mere. dame iai chaiens 
demoure grant pieche pour lamour de vous & si eusse plus grant 
mestier derrer. que de seiourner. si vous pri que vous me dones congiet 
par coi iou men puisse demain aler & metre a la uoie. car moult me tarde 
que iou viengne a la court le roi artu. car iou ni fui passe a .ii. ans ou 5 
plus. quant la mere entendi cele parole si li demanda pour coi il sen 
uoloit aler & il dist que faire le me couuient pour coi iou uous pri que 
[fol. 152, col. c, verso] uous me dounes congiet. car demain memetrai iou 
a la uoie. car mout me tarde que iou soie a la court le roi artu. quant la 
mere oi chou si li doune congiet mout uolentiers mais ancois en ploura 10 
mout durement. alendemain si tost con li iours aparut biaus & clers 
se leua perceuaus qui mout estoit en grant esfroi de ceste cose si apareilla 
enteil maniere son afaire son cheual & ses armes quil ot tout prest 

Quant agloual fu leues il alerent oir mese si se desieunerent & lors 
demanda agloual ses armes & on li aporta & quant il f u apareillies. 15 
il commanda sa mere adieu & sen parti atant & quant il fu hors perche- 
uaus sen vint a sa mere se li dist. dame dones moi congiet de conuoier 
mon frere iusqua lentree du boskiel qui la ius est car iou iroie mout 
uolentiers & ne sai se iou le uerrai iamais. biaus fiex cou dist la mere iou 
uous commant a dieu. mais gardes que uous ne demoures & menes od 20 
vous .i. escuier qui vous fera compaignie & penses de tost reuenir pour 
mon cuer esleechier. car iamais ne serai lie deuant que iou uous reuoie. & 
perceuaus qui nauoit nule uolente de reuenir sieut agloual son frere & 
sen uait od lui a la court le roi artu pour estre cheualiers comme chil 
qui tant ne desiroit nule rien ne ne uieult que nus aille od lui. mais la 25 
mere fist erranment monter .i. escuier & li commanda quant il fu montes 
quil li ramenast son enfant arrierc. & il dist que si f eroit il mout uolentiers. 
T>erceuax se part de sa mere & .i. escuiers od li si cheuauchent tant en 
-*- tel maniere quil ataignent agloual alentree du boskiel. & agloual 
estoit ales tout bielement pour atendre son frere car bien sauoit quil le 30 
sieuroit si tost comme il porroit auoir congiet de sa mere. & quant il le 
suit uenir il en fu mout lies. si errerent el bos & parlerent de mainte 
coses tant que il fu haute heure du iour & lors anuia mout alescuier. si 
dist a percheual. sire ralons nous ent arriere ne saues vous que uostre 
mere vous dist. si mait diex iou crien mout que ele ne soit a malaise. car 35 
nous ne reuenrons mais hui a court che sai iou bien. & perceuaus li dist 
biaus amis seufre toi vn poi & alons encore auant & chil se taist atant. & 
li doi frere ceuauchent iusqua heure de none & tant que ele fu passee 
[fol. 152, col. d, verso] & que il fu pres de uespres. & lors redist li 
escuiers a percheual. ha~ sire vous estes oublies si con iou quit. vous aues w 
tant ale que nous ne venrons mie alostel de iours. lors dist perceuaus au 
uallet comment se diex tait quides tu que iou me soie departis de lostel 
ma mere pour si tost reuenir arriere. saches tu que iou ne retournerai 

iamais deuant che que iou serai cheualiers nouuiaus & que iou arai este 
a la court le roi artu qui cheualier me fera. ains que iou reuoie ma mere 
si uoel que tu ten ailles arriere & di a ma mere que ele nait mie paour de 
moi. car iou men uois a la court le roi artu auoec mon frere. & bien li di 
5 pour coi iou i vois. & li di que iou le uenrai ueoir si tost con iou porrai 
comme celi qui iou mout aim & bien le doi faire. 

Quant li escuiers entent ceste parole il est tant courechies que nus 
plus. lors commencha a plorer mout angoiseusement & dist ha" sire 
pour dieu que est che que vous dites ensi nel feres uous mie. si ferai 

10 fait percheuaus che sachies. sire fait chil. puis quil est ensi laissies ment 
aler cd vous si uous seruirai cheualier ausi con iou ai fait damoisel & iou 
lotroi fait percheuals. mais que tu ailles dire a ma dame que iou menuois 
auoec mon frere & quant tu auras fait cest mesage si ten uerras a la 
court le roi artu. se ancois ne ma consieus. & chil len merchie mout de 

15 cest don 1 si se part atant de son seignour & erra tant quil vint au soir a 
sa dame & quant il fu descendus & il li ot dites les noueles teles comme 
il les sauoit. la mere qui tant amoit percheual que nule plus commencha 
a plourer moult durement. 
ors manda la dame tout maintenant son capelain si se fist con- 

20 M "* fesse & rechut corpus domini si trespassa cel soir meesme & 
lendemain fu mise en tere. quant che fu fait si se parti li escuiers de 
laiens. & ceuaucha tant que il vint a vn rechet ou on haoit agloual sor 
tous les homes del monde dont il avint que si tost quil seclama dagloual 
que maintenant si sires le fist ochirre & ieter en vne fose & agloual auoit 

25 .ii. iours seiourne en vne abeie pour che que vn poi auoit este deshaities. 
si sen parti au plus tost quil onques pot. si li auint quil passoit deuant 
la maison au cheualier le iour que on auoit le uallet ochis. & si tost con 
percheuaus le uit il le recounut moult bien. ensi con percheuaus esgardoit 
le uallet issi de laiens .i. ualles & vne damoisele & il lor demanda qui le 

30 uallet auoit ochis. & il li [fol. 153, col. a\ dist tout maintenant que li 
sires du castiel lauoit ochis pour lamour dagloual dont il se clama. & 
agloual quant il entent ceste parole il relacha son hiaume & dist a perche- 
ual qui plouroit pour lamour du uallet qui mors estoit si li dist quil 

Llatente & il dist que si fera il. 
ors entra agloual laiens & troua le seignour laiens qui ia estoit 
armes pour che que il lauoit ueu uenir. & cil qui morteument 
le haoit li demanda pour coi il auoit son seriant ochis. comment agloual 
ies tu dont che qui mon frere ochesis. que quil ait este de ton frere fait il 
iou te desfi. & sui agloual. lors descendi tout maintenant & traist lespee & 
40 li court sus & cil refait tout autre tel. si dura tant la bataille que li sires 
de laiens ne le pot soufrir si uait guenchissant cha & la & chil qui 
morteument le haoit le fiert si durement que pour escu ne pour hiaume 
ne remaint quil ne li enbate lespee iusquen la ceruele. & quant chil de 

IMS, "dom." 184 

laiens uirrent lor seignor mort il sen uont fuiant li uns cha & li autres la 
comme chil qui ont grant paour que agloual ne les ochie. & quant 
agloual uoit que il est mors. il le traine hors de laiens & le rue en vne 
fosse puis se remet en son chemin. quant perceuax fu montes & il ot pris 
son uallet qui mors estoit il le toursa sour son cheual deuant lui. 5 

\ tant se partent de laiens & enportent le uallet. qui mors estoit 
-^*- iusqua la premiere abeie que il trouerent si le fisent metre en tere 
tout maintenant puis se misent a la uoie & cheuaucent tant par lor 
iournees que il virrent a cardeul en gales. & li rois artus tint illeuc sa 
court le iour de la tousains. & tuit li compaignon de la table reonde de la w 
queste estoient uenu laiens dolant & courechie fors que seulement li .iii. 
cousin. mais il nauoient rien trouue. quant li rois les uit il en fu mout 
lies & dist quil deuoient bien repairier car lonc tans auoit que il ne les 
auoit mais ueus. lors se regarde & uit les .xx. compaignons qui sestoient 
parti de court. quant il orent mangie il conterent lor auentures qui lor 15 
estoient auenues mais onques ni ot celui qui nouuieles seust adire de 
lancelot. dont li rois fu mout courechies & tout li baron. mais sour tous 
chiaus qui i estoient en pesa il a la roine. car bien sauoit que tous li 
maus que lancelot auoit estoit par lui si nen set que faire & nest nus 
aqui ele lost dire si en quide bien morir de doeul 20 

A len demain que agloual vint acourt regarda 1 [fol. 153, col. b] li rois 
-*-•*- en mi le palais si uit agloual & perceual qui seruoit as tables si demande 
li rois qui il estoit & on li dist. & il dist que diex li doinst boine auenture 
que moult estoit biaus. quant il orent mangie si vint agloual deval le roi 
& li dist sire li enfes dont uous parlastes est mes freres si le vous amaine 25 
pour faire cheualier car iou quit quil sera preudom. certes fait li rois 
uous aues moult bien fait & boin gre uous en sai. & iou le ferai mout 
uolentiers quant il vous plaira. & perceuaus li dist lors. sire dont uous pri 
iou que che soit demain. de par dieu soit che dist li rois. cele nuit ueilla 
percheuaus a la maistre eglise de cardoeul & alendemain le fist li rois 30 
cheualiers quant il fu heure de disner li rois vint el palais pour mangier. 
si sasisent li compaignon de la table reonde en lor sieges. & percheuaus 
sasist as tables auoec les moiens cheualiers & qui estoient mains renome. 
& quant il fu assis si uint deuant lui une damoisele la plus biele du 
monde mais onques nauoit parle. si lapieloient chil de laiens la damoisele 35 

Qqui onques ne menti & tout la connissoient par cest nom. 
uant la damoisele lot regarde vne grant pieche si commencha aplourer 
moult durement & lors en auint vne merueilleuse auenture qui fu tenue 
a miracle & si dut ele bien estre. car cele qui onques nauoit parle dist 
a percheual. perceual serians ihesucrist uirges & nes. vient ent seoir a la 40 
table reonde iouste le lieu perilleus. & chil qui chou oirent enfurent tout 
esbahi. adont le prist ele par la main & len mena au siege perillex & 
lasist a destre partie si li dist tout maintenant. en cest siege serra li boins 

1 MS, " regarrda. " 185 

cheualiers & tu serras les lui a destre pour chou que tu le resambleras de 
virginite. & a senestre serra boors si saront bien li cheualier de chaiens 
la senefianche de ceste cose. 

Quant ele ot che fait ele dist biaus amis souuiegne vous de moi quant 
uous venres deuant le saint graal si proies pour moi car ie tres- 
passerai de cest sieucle. atant sen part si vint es chambres la roine si se 
coucha ne onques puis ne parla fors au quart iour seulement que on li 
aporta corpuis domini. & quant ele le vit si dist. biaus sire dieux merchi 
ne onques plus ne dist. ains trespassa ains tost comme ele ot rechut son 
10 sauueour. si le tinrent a grant merueille chil de laiens comment che 
pooit estre auenu. si fisent si grant honor au cors [fol. 153, col. c, verso] 
con on deuoit faire a feme de son lignage si la misent en la maistre eglise 
de tintaguel moult hounourablement. 

Quant la damoisele fu enterree si misent cele auenture en escrit pour 
cou que cil la ramenteuroient qui apres lor mort uenroient si retin- 
rent o eus perceual si li fisent moult grant hounour & disent quil seroit 
de la table reonde & seroit auant mis pour les auentures metre afin. & le 
fisent remanoir ou il uausist ou non. mais plus uolentiers fust ales querre 
lancelot. quant il oi parler de sa cheualerie quil ne fust remes laiens. 
20 mais agloual & li autre compaignon le detinrent en tel maniere que li 
contes ne dist mie quil se fust meus acel point ains fust demoures mout 
grant pieche se ne fust vne parole qui li fu dite. si vous dirai quele. 

Vn iour auint que li rois seiornoit ataradigant son castiel si sasist au 
disner. si seoient deuant lui ne sai quant cheualier & par deuant lui 

25 seruoient .iii. cheualier qui estoient de diuers aages. li uns de .xxiii. ans & 
li autres de .xl. li tiers de .xxiiii. ans & des plus iouenes estoit perceuaus 
& auoit la chiere simple. & kex li seneseaus qui longement lauoit regarde 
le moustre amordret si li dcmande quil len samble & il dist quil est boins 
cheualiers & quil aime miex pais que guerre. certes fait kex si fait il au 

so mien ensiant. il pert bien a son escu que onques ni ot coup feru. ceste 
parole oi uns faus de la court qui dist a perceual que il ne deust mie 
seoir entre cheualiers. or me di fait perceuaus comment le ses tu. enon- 
dieu fait cil chil de chaiens dient que en uostre escu not onques coup 
feru. de cou oit percheuaus trop grant honte si li demande qui sont chil 

35 qui ce ont dit & il ne li set dire fors tant que il sont cheualier de la table 
reonde & ne pourquant il li mostre keu & mordret & il croit bien que che 
soient il qui ont ceste parole dite. si pense que acourt ne remanra il mie. 
ains enterra en la queste de lancelot. ne iamais ne retournera deuant 
chou que il sara nouieles de sa vie ou de sa mort se li est auis que che 

lo sera grans honors se il muert en la queste de si preudoume comme lance- 

Alot a este. 
ceste cose pense mout longement percheual au soir. quant agloual 
fu couchies vint percheual a .i. sien [fol. 153, col. d, verso] escuier & li 

dist que il li apareillast ses armes & son cheual. si mait diex fait li ualles 
iou seroie mors & hounis se iou en ceste sale demouroie apres uous car 
uostre frere mochirroit. mais sil uous plaisoit que iou alaisse od uous iou 
le uous apareilleroie maintenant. ua dont tost fait perceuaus car moult 
me tarde que tu aies fait. quant percheuaus f u armes il monte entre lui 5 
& son escuier. & prent son escu & son glaiue & se partent de laiens. & 
quant il sont hors du castiel il se metent au chemin si cheuauchierent 
tant que il virrent en la forest. & quant il ont bien ceuauchie .x. lieues 
engleskes si trouerent vne maison qui estoit uielle & gaste & anchiene. 
lors dist perceuax a lescuier quil auoit grant talent de dormir. sire fait li 10 
escuiers or uous reposes & iou vous garderai iusqual iour. & perceuaus 

Lli dist lors ains dormiras ausi en as tu mestier 
ors li dist perceuaus quil atachast les cheuax & sen dormi. quant 
percheuaus uoit cil 1 qui est ensi endormis il pense que iamais 
nel porra miex laissier apoint. car il na plus afaire de sa compaignie. car 15 
che quil fera des ore mais ueut il faire si celeement que nus ne le sache 
comme chil qui bee auenir a mout grant renommee. lors monta sour son 
cheual & laissa son escuier dormant & erra tant que il vint hors de la 
forest. au matin commencha a plouuoir & afaire mout lait tans & iuers 
estoit ia entres si dura chis lais tans iusqua prime. & lors se regarda si 20 
uit .i. chastel deuant lui qui seoit sour vne yauwe qui mout estoit grande 
& pereilleuse. & percheuaus se regarde si vit sour le pont vn cheualier 
qui estoit armes & estoit loies dune chaine de fer parmi le uentre si fort 
que cestoit merueille si fu la chaine atachie a vn perron par deuers le 
chastiel. & quant chil a la kaine uoit uenir percheuaus uers le perron & 25 
uers le castiel. il li dist ha~ por dieu se tu ies cheualiers de la maison le 
roi artu ou cheualiers auentureus si me uien ieter de chi & tu le dois 
bien faire car ausi sui iou cheualiers comme tu ies 

Quant percheual uoit le cheualier il uait cele part & li dist que de ce 
ne li faura il mie si li demande comment il li porra aidier. en on 30 
dieu fait il se vous auies si boine espee que uous peussies ceste chaine 
trenchier iou seroie deliures & autrement non. & il dist que ia pour espee 
ne remanra sele deuoit brisier en .ii. piechies. lors le fist li cheualiers 
aprochier du pont & il li demande comment il la porra trenchier enon 
dieu fait il res ares de uostre hauberch. car se [fol. 154, col. a] autrement 35 
le faisies uous series enchaines. chil se couche maintenant & chil trait 
lespee & fiert sour le chaine & sour le perron en teil maniere quil caupa 
deuant lui & le chaine & le hauberch & pour .i. poi quil nafola le che- 
valier & f u deuant lui tout decoupe ausi comme vns monchiaus de terre. 

Quant li cheualiers uit tel coup il se seigna puis dist. errant au ferir ne 40 
resambles mie hom mais anemis. mais iou quit que uous aues uostre 
espee quassee. & il dist que il quide bien que il die uoir. lors le drece 

1 *' uoit cil " not in MS. 

contremont si le troeue saine & entiere. si en fu mout lies car il laime ore 
miex que deuant lors uit du castiel issir vn cheualier arme dunes mout 
boines armes. & quant percheuaus le uoit uenir il point contre lui & la- 
consieus alentree dune des portes qui estoient sour le pont si le fiert si 

5 durement que il le porte a tere en liauwe tout enuers. si f ust noies sans 
faute. mais il se prist a vne nacele qui en liaue estoit. & percheuaus prent 
le cheual & le done au cheualier que il auoit deliure & li dist que il 
montast desus. car il le menra a sauuete se il puet & chil monte si ne 
retornerent mie uers le castel ains sen uont dautre part. 

10 T ors li demande percheuaus comment il auoit este enchaines. & chil 
-*-^ li dist. sire fait il. il mauint auant ier que iou ceuauchoie auentures 
querant tant quauenture & fortune mamena cha. & quant iou fu illeuc 
herbergies la dame me uit biel che li fu auis quele me requist damors & 
iou li dis que iou nen feroie rien se ele ne sen uenoit od moi. & ele le me 

15 creanta. si auint que quant nous issismes de laiens & nous nous enparte- 
simes pour aler el roiaume de logres. & chil qui laiens estoient nous 
prisent & nous ramenerent arriere. si misent la dame es aniaus & moi 
loiierent si con uous ueistes si disent que ia amangier ne mi donroient ne 
ni mourroie se de faim non. & iou imouruisse uoirement se dieux ne vous 

20 eust ceste part amene pour moi aidier. or vous ai di pour coi. or me dites 
biaus amis fait percheual comment aues vous non. & chil dist quil li dira 
moult uolentiers. sire fait il iou sui de la table reonde & sui nies le roi 
baudemagu & iai non patrides. sire fait patrides estes vous des cheualiers 
de la table reonde. oil fait il uoirement ensui iou si li deuise comment il 

25 ^v le f u 

V_/r me dites fait il comment aues uous non. on mapiele fait il percheual 
& sui freres agloual [fol. 154, col. 6] & pour coi fait patrides uous parte- 
sistes vous de court en yuer & il li dist maintenant que kiex & mordres 
len fisent partir par vne parole que il disent si li conta quele. Tant ont 

30 erre quil virrent au rechet dun cheualier. quant il furent pres patrides 
dist a son conpaignon. sire descendes car chi seres uous herbergies pour 
lamour de moi & pour che que deserui laues & il dist quil ne descende- 
roit pas. sire fait patrides si feres car vous ne mangastes hui & il en est 
bien tans si comme hom qui hui ne mania si len pria tant que il descendi. 

35 /".uant chil de laiens counurent patrides il li fisent moult grant ioie. & 
^G moult honorerent percheual pour lamour de lui. quant il orent 
mangie si demande percheuaus a patrides sil iroit point a la court le roi 
artu. oil fait il se dieu plaist. or uous proi iou dont fait il que uous me 
salues mon frere agloual & li dites que il ne me quire mie. car iou me 

40 sui partis de court pour oir noueles de lancelot. & il dist que cest mesage 
fera il bien. lors sen parti patrides & entra en son chemin & erra tant 
par ses iornees que il vint a la court le roi artu. si le salua de par perceual 
& li dist tout cou que il li a uoit dit & pour coi il sestoit partis de court. 

quant li rois sot quil sen estoit ensi ales de cort il en sot mout maugre a 
keu & a mordret. seignor uous maues tolu le meillour cheualier de chaiens 
fors Gauaine mon neueu. & sachies que li cheualiers uenra a plus grant 
honor que uous ne quidies. & pour chou me poise il que il se part 
dechaiens deuant chou que il fust plus fors & plus durs. car des ore mais 5 
li conuenra plus soufrir paines & trauaus qua son aage napartenist. mais 
atant laist ore li contes a parler daus tos & retourne a percheual & 
a hestor des mares. 

Or dist li contes chi endroit & la uraie estoire le tesmoingne que 
tant cheuaucha percheuax par maintes iournees esprouant 10 
soi quil li auint si bien que onques ne troua cheualier dont il 
ne uenist audeseure & si estoit mout acoustumes doir messe 
& matines cascun iour & se tenoit castement & se confessoit cascune 
semaine & mena tel uie tant quil ot bien erre .i. an entier. & en chel 
tempoire ot fait des plus bieles cheualeries del monde & fu de lui 15 
mout grant renomee [fol. 154, col. c, verso] & plus en la court le roi 
artu que en autre lieu car illeuques uenoient toutes les nouieles des 
preudomes. 

Quant perceuaus ot bien erre .i. an en tel maniere si li auint .i. iour 
quil encontra hector des mares a lentree dune forest qui tex estoit 20 
atournes que toutes ses armes ne ualoient se petit non car ses escus 
estoit si depechies quil ni paroit se troucous non & ses hiaumes estoit si 
desfroissies & il estoit mout traueillies & che nestoit mie merueille. car il 
auoit cheuaucie .ii. ans tous entiers sans auoir point de repos. se cheuau- 
choit mout pensant & mout li anuioit. car il ne pooit riens trouuer dont 25 
il se reconfortast & ne pooit oir nouieles de lancelot son frere. si en estoit 
mout dolans si que il ne quidoit iamais auoir ioie. & quant il sentra- 
prochierent il ne sentrecounurent point. car onques mais ne sestoient 
entreueu. il enbrachierent les escus & fisent samblant de iouster. il orent 
boins glaiues & fors. si sentrefierent si durement es grans aleures des 30 
cheuaus que onques lor hauberch ne lor f urent garant quil ne sen feiesent 
sentir les fers des glaiues es cars nues. mais il nauoient plaies dont il ne 
peussent bien garir & hector qui plus biax iioustoit que nus cheualiers 
porta percheuaus a tere par desur la crupe du cheual. puis prent le 
cheual & latache a vn arbre. & perceuaus qui mout fu courechies de cest 35 
encontre car puis que il fu cheualiers ne trouua mais cheualier qui la 
siele li peust faire widier. lors trait lespee du fuerre & enbrache lescu & 
sapareilla de moustrer sa uertu & sa proueche car il a trouue cou li est 
auis .i. boin cheulier si li court sus tout maintenant. & chil qui de cel 
mestier nestoit mie aprentis & qui acoustume lauoit des enfanche li 40 
done parmi le hiaume si grant coup comme il puet amener contreual. & 
percheuaus qui mout angoiseusement feroit quanquil ataignoit & nestoit 
mie si traueillies comme hestor. hauche le branc dachier & li paie teus 

189 



10 H. OSKAR SOMMBB 

L.iii. coups que mout fu chil greues du recheuoir car moult furent 
greues. 
ors commencha la mellee si grans entreus que nus ne les ueist 
qui ne les tenist a preudomes. [fol. 154, col. d, versd] si sen esmerueilla 
5 mout cascuns de la proece quil trouua en son compaignon. car hector ne 
quidast iamais trouer tant de proueche en perceual & percheuaus nequidast 
iamais trouuer auteil cheualier comme hector li samble. & pour chou ni 
a il celui qui nait paour de la teste perdre. & ne pourquant il se desfen- 
dent mout bien andui & se ceuurent de lor escus pour les cols de lor 

10 espees qui estoient trenchans. si enfont le sanc uoler de toutes pars si 
dura tant la bataille quil ni a celui deus .ii. qui nait teus .x. plaies el cors 
que uns autres cheualiers en quidast bien mourir de la menor. si pert 
bien a la tere par ou il passent qui toute estoit couuerte de pieches descus 
& de mailles de hauberc & del sanc de lor cors que sil ne fuissent de si 

15 grant forche il fuissent piecha mort au grant trauail quil ont soufert. 
mais li grans desiriers que cascuns a de lui uengier. a cou quil estoient 
ausi conme naure amort les a teus menes que il nel sentent mais. mais 
tant ont endure que petit peuent mais lor coup ualoir. & quant il se 
quident entreferir si leur toument les espees es mains mais il ni auoit 

20 celui qui deist mot pour cose qui li auenist. si maintinrent tant la bataille 
que par fine force les couuint reposer & traire arriere li uns cha & li 
autres la. si lor couuint reprendre lor alaines & lor forches qui lor faloient 

Quant il se sont grant pieche regarde. si dist percheuaus a hestor dites 
moi qui uous estes sire cheualiers iou le uauroie mout uolentiers 

25 sauoir. car onques en ma vie ne trouuai ausi preudome comme uous estes 
ne que iou autant doutaisse car a che maues mene ou onques cheualiers 
ne me mena. certes sire fait hector ausi aues vous fait moi. car uous 
maues si court tenu que iou nen puis escaper sans mort par coi iou di que 
uous estes li mieudres cheualiers que iou onques trouuaisse passe a .iii. ans 

so si uous porres bien uanter quant uous maures mort que uous aures mort 
hector des mares qui est compains de la table reonde & frere mon seignor 
lancelot dulac. ha r sire pour dieu merchi puis que vous estes conpains de la 
table reonde iou ai trop mesf ait uers uous car ausi ensi en sui iou compains 
par coi iou ne me deusse estre combatus a uous en nule maniere & de cest 

35 mesf ait vous cri iou merchi . car se iou quidaisse que de cel ostel fuisies ia ne 
mi fuisse conbatus en nule maniere [ fol. 155, col. d\ comment fait hector 
estes uous compains de latable reonde. sireoil & comment aues uous non. on 
mapiele fait il percheual & sui freres agloual. ha r sire con grant mes- 
auenture a chi pour poi que nous ne nous sommes entrochis. sire fait 

40 percheuaus se uous uous plaingnies de moi encor me plaing iou plus de 
uous. car uous maues ochis & bien en porres sauoir le uoir. 
Tj^nsi se plaint li uns de lautre si ont mout grant pitie deus meesmes 
-*-^ quant il se uoient que de plaies que de sanc teus atournes quil ne 

quident ia la nuit ueoir. & hector osta son hiaume de sa teste teus 
comme il estoit. lors se coucha sour son escu & commencha adire tout 
enplourant. ha r sire lancelot. iamais ne me uerres. hui faura la compaignie 
de moi & de uous. grant pechie fist ma dame la roine qui uous cacha de 
court car pour uous morront maint preudome & iou meesmes en morrai 5 
qui mout vous desirroie a ueoir & a trouuer sour tous homes & ce nestoit 
mie merueille car plus procains uous estoie iou que nus. entrementes 
quil parloient ensi se regarda percheuaus & uit hector qui tant auoit 
perdu del sanc quil ne se pooit ' soustenir si nest mie mains dolans destor 
pour Jui meesme. quant percheuaus ot grant pieche ieu a tere il dist 10 
a hector sire uous maues 1 mort & diex le uous pardoinst & iou si fais. car 
se diex mait iou ne uous en sai nul mal gre puis que vous laues fait par 
mescounisanche. mais dites moi comment il uous est. par mon chief dist 
hector iou ne quit mie uiure iusca la nuit. car tant ai petites plaies & 
grans que iou nen puis escaper sans mort si me poise moult de moi & de 15 
uous. car onques mais cheualier qui deussent estre ami ne moururent en 
tel maniere car par la compaignie de la table reonde deussons nous estre 
ausi comme frere. 

TT^n tel maniere 2 iurent li uns cha & li autres la iusca heure de vespres. 
-*- i & lors dist hector a percheual. sire montes sour uostre cheual & ales 20 
chi pres a destre en ceste forest ou uous troueres vn hermite & li dires 
que il nous viegne veoir & aport od lui nostre sauueour. car onques mais 
iou noi tel paour con iai maintenant. si mait diex dist percheuaus iou nen 
ai pooir. car iou ne quit mie que iamais puisse monter sour cheual. ensi 
furent li dui cheualier ensamble tant que la nuit uint noire & oscure & 25 
f u li tans si oscurchis. que nus ne pot ueoir lautre. & hector dist a per- 
cheual iou me muir pour dieu se vous poes iamais uenir a [fol. 155, col. 6] 
court & uous uees lancelot mon frere si le me salues. mais de conter ma 
mort ne ma mesceanche ne uous caille car il uous ensaroit malgre & 
atort & il dist que de cel message f aire nara il iamais lisir. car il ne quide 30 
iamais ueir le iour de demain 

A i cel point quil estoient en teil peril que il quidoient bien mourir 
-*-*- virront uers eus uenir vne clarte mout grande qui sour aus descendi 
si sesmerueillierent mout que ce pot estre. lors se regarderent & virrent 
uenir .i. uaissiel 3 qui estoit fais en samblance de galice qui fu couuers 35 
dun blanc samit & deuant uenoient doi encensier & doi autre le sieuoient 
apres. mais il ne ueoient mie qui les encensiers portoient ne qui le uais- 
siel soustenoit. & ne pourquant che leur sambloit sainte cose si iespererent 
tant de bien quil lenclinent parmi toutes les angoisses quil sentoient. & 
maintenant lor auint vne si beleauenture quil se sentirent sain & haitie & « 
gari de toutes lor plaies que il auoient eues. apres ne demoura gaires que li 
sains uaissiaus sen parti si soudainement que il ne sorent quil fu deuenus. 

1 Small holes in MS. 2 MS has " manierent." 3MS "uailliel." 

\ u chief de pieche parla percheual. & dist a hector aues vous che veu. 
-*-*- oil uoir 1 fait il uoirement lai iou ueu mais iou ne sai mie bien que 
che est. & nepourquant si tost comme il fu uenus entour nous fui iou 
garis des plaies que vous mauies f aites si que iou sui ausi sains & ausi 
5 haities con iou fui onques. par foi fait percheual. tout ensi uous puis iou 
dire demoi car vous ne me feistes hui plaie dont iou ne soie garis. enon- 
dieu uoirement nous a diex secourus par sa grace. & par sa pitie. car 
autrement neussons mie ueu le iour de demain. or poons nos bien dire 
que nostre sires a eu pitie de nous quant il nous a enuoie nostre garison 

10 par si biele auenture. 

T ongement parlerent ensamble de ceste cose si demanda li uns alautre 
-" de ceste cose que che pooit estre quil auoient ueu deuant eus. certes 
fait percheuaus iou endroit de moi ne puis sauoir que cest. & iou le uos 
dirai fait hector puis que vous ne le saues. sacies uraiement que chou a 

15 este li sains graaus. si est li uaissiaus ou nostre sires manga laigniel le 
iour de paskes auoec les desciples en [fol. 155, col. c, verso\ la maison 
symon le liepreus. lors li conta comment iosep dabarimachie lauoit aporte 
el roiaume de logres si en a on puis ueu teus miracles que par la grace 
de nostre seignor en ont este repeu si oir & encore en sont cascun iour le 

20 maisnie le roi pelles & seront tous iours tant comme il seiorneront en cest 
pais. 

T)ar dieu me sire hector vous me contes merueilles fait percheual. & iou 
-*- croi bien que che soit uoirs par la uertu de nostre seignor qui a este 
prouuee sour nous vous di iou que iamais ne serai aaise deuant que iou 

25 la uoie se hom morteus le puet ueoir. lors rendent graces & merchis a 
nostre seignour de cou que si biau miracle lor auoit fait si atendirent 
illeuc iusqual iour. au matin quant il virrent le iour se leuerent en estant 
& salerent entrebaisier si fianchierent li uns alautre que iamais li uns 
alautre ne fauroit ains seroient compaignon puis que ensamble ont este 

30 sane. si prendent lor armes teles comme eles estoient. car toutes uois 
ualoient il miex que sil fuissent desarme si quierent tant lor cheuax que 
il les treuuent. quant il furent monte si dist percheuaus que ferons nous. 
che quil uous plaira fait hector. iou queroie fait il mon seignour 1 lancelot. 
mon frere que iou ne vi .ii. ans a passes. ne encore nen puis iou oir 

35 nouuieles si en sui mout dolans car il estoit li mieudres cheualiers du 
monde & li plus biaus. comment fait percheual nen oistes uous puis 
parler certes fait hector nenil si ai iou plus grant fianche en sa vie que 
en sa mort car sil fust mors il ne peust estre que nous nen oissons aucu- 
nes nouuieles. ore alons donc fait percheuaus andui ensamble pour sauoir 

40 se diex nous menroit ou nous en oissons nouuieles. si se metent andoi 
ensamble au chemin. mais atant se taist ore li contes daus .ii. & retorne 2 
a parler de mon seignor lancelot du lac 

1 Small holes in MS. 2 MS retorner. 

Or dist li contes que quant lancelot se fu a che uenus quil ot del 
tout perdu le sens & le memore quil soloit auoir entel maniere 
quil ne sauoit quil faisoit ne ou il aloit si erra tant si nus 
comme il se parti de camaalot mainte iournee lune heure auant 
& lautre arriere si comme auenture le portoit [fol. 155, col. d, verso~\ si 5 
fu en poi deure tains du soleil & du halle & fu mout enpiries de ce que 
tant se traueilloit & petit mangoit si f u teus atournes ains que li premiers 
yuers fust passes quil nestoit hom qui deuant leust ueu qui le recouneust 
sil ne lauisast mout bien. vn iour diuer quil faisoit moult froit auint que 
auenture amena lancelot en braies & en chemise tous depechies a .ii. 10 
paueillons qui estoient tendu en vne praerie & en cel paueillon gisoit 
uns cheualiers & vne damoisele. deuant cel paueillon pendoit uns escus 
& .ii. glaiues iauoit apoiies & .ii. espees. il vint cele part & prent une des 
espees & le sache du fuerre puis commenche a ferir grans couls sour 
lescu & fist autel noise con se vint cheualier combatissent ensamble si 15 
depeche lescu & lenpire mout durement. 

A cele noise & a cele tempeste que lancelot faisoit issi du paueillon 
-*-*■ vns nains & quant il voit celui qui depeche lescu il li uoloit lespee 
oster des mains car il ne quidoit mie que il fust si hors du sens comme 
il estoit il vint uers lui & laiert par le poing & le sache au plus roidement 20 
que il pot. mais ' onques pour pooir que il eust ne li pot oster du poing. & 
chil qui estoit hors ' du sens se coureche & le prent par les espaules & le 
iete ensus de lui si felenessement que a poi quil ne li a le col brise mais 
plus de mal ne li fist & puis recommenche a ferir sour lescu si comme il 
auoit fait deuant. quant li nains fu flatis contre terre il ot si grant paour 25 
quil commencha a crier aide aide. si ne demoura gaires que de laiens issi 
vns cheualiers cauchies dunes heuses & uestus dune reube descarlate 
fourree mout ricement. & quant il uoit son nain il li demande que il a. 
sire dist li nains apoi que chil dyable ne ma tue. lors regarde li cheualiers 
lancelot qui se conbatoit a lescu & le uoit si mal atourne & si maluaise- 30 
ment uestu quil set bien quil nest mie bien en son sens. car il aloit nus 
en chemise ausi con sil fust plains estes. 

T ors pensa li cheualiers que mout seroit grans aumosne qui le porroit 
-*-^ faire reposer pour sauoir sil porroit uenir en son droit sens. lors 
senuait uers lui por lui oster lespee del poing. & lancelot commencha 35 
acrier sire cheualiers ne uenes mie auant mais laissies moi ma bataille 
car si mait diex se vous vous en entremetes iou uous ochirrai. lors hauche 
[fol. 156, col. a] lespee pour lui ferir. & quant chil le uoit il se tint 
arriere & sen uait a son paueillon & prent ses armes & sen reuint a lance- 
lot. & li dist lors que il mesist ius lespee si imist sa main pour lui tolir. *o 
& lancelot hauce lespee si tost comme il le uit uenir pres de lui si le 
fiert si malement que lespee uole en .ii. pieces. & chil est si estourdis 

> Small holes in MS. 

quil chiet a tere teus atournes du coup que la ceruele li est toute tourblee 
en la teste. & lancelot le laissa gisant si entra el paueillon & trouua la 
damoisele qui ia estoit esueillie. quant ele le uit uenir si uit que il estoit 
hors du sens. lors sescria si haut comme ele pot & ist du lit toute nue 
5 en sa chemise & ua hors du paueillon & lancelot entra tantost ou lit. si 
le troue caut & boin si li fu auis achou quil auoit eu froit que il fust 
aaise si se coucha & couuri moult bien. & cele qui fu hors saillie troua 
son ami gisant a terre si quida bien quil fust mors si ses cria & dist. ha r 
lasse morte sui. lors commencha a faire le plus grant doeul du monde. 

10 \ u chief de pieche reuint chil destourdisons & se drecha en estant 
-E*~ & ouri ses iex. & quant il ot celi qui ensi se dolisoit. il se blasme 
mout & demande ou chil iert qui ensi lauoit atourne. ha r sire fait li 
nains pour coi le demandes uous pour dieu ne li faites nul mal car che 
seroit mout grans pechies car il est fols & hors du sens. enondieu fait il 

15 ia se dieu plaist mal ne li ferai ains le retenrai od moi se dieu plaist tant 
que il sera garis & respasses. & se iou le pooie faire iou en seroie seruis 
& hounoures de plusours gens. si naurai iamais ioie deuant cou que iou 
laurai mis en son droit sens. parfoi sire fait la damoisele il est en cest 
paueillon. & cil se drece maintenant & uait cele part. & quant il vint a 

20 lentree del paueillon si vit lancelot. qui sestoit couchies el lit & dormoit 
mout fermement comme chil qui mout estoit traueillies si fu li preudom 
mout lies quant il le uit a repos. si entra ens tout bielement & prist la 
robe a la damoisele si laporta fors puis dist au nain. la si monte sour ton 
ronchin & si ten ua erranment au castiel si di amon frere que il viegne 

25 parler amoi & si nel laist pas & chil fait son conmandement. si monta & 
se haste de tost aler tant que il vint au rechet au cheualier si fist son 

Lmesage & cil prist ses armes & sen vint a son frere 
i cheualiers qui uoloit tenir lancelot auoit non [fol. 156, col. 6] blians 
& li autres estoit apieles celians si estoient boin cheualier & de haut 
30 afaire. 

Quant celians fu uenus se li dist blians biaus frere iou vous ai mande 
pour une des plus bieles auentures del monde qui mest auenue si 
li conta comment vns hom hors du sens est cele part uenus el plus poure 
habit du monde si sest grant pieche conbatus a mon escu. & quant iou li 

35 courus ' sus pour lescu tolir il me douna si grant coup sour mon hiaume 
que onques puis que iou fui cheualiers ne rechui si grant pour 2 nul home 
& pour chou uous mandai iou pour moi conseillier que iou en porroie f aire 
car iou le uoeil tenir od moi tant quil ait sante en aucune maniere parf oi 
biau frere iou ne vous en sai conseillier. car qui de sa sante se uauroit 

» entrementre il le couuerroit metre en .i. lieu en recoi & loing de gent ou 
il neust nule lumiere enondieu fait blians se nous peussons tant faire que 
nous leussons en uostre fortereche ou en la moie si le porrions bien 

^MS^courut." 2? "par." 

porter. or pensons que il isoit portes se il puet estre. lors entrent el 
paueillon si uoient lancelot qui encore dormoit mout fortment. comme 
chil qui mais piecha nauoit eu tant de repos. quant il uoient chou si 
dient que il le lieront el lit de cordes & de caines si quil ne se porra 
remouuoir deuant che que il sesueillera. 5 

Tpnsi comme il le disent le fisent car il le lierent si fort que apaines en 
-*-' peust nus hom escaper sil ne fust de trop grant pooir. & quant il 
orent che fait si manderent escuiers & serians & dient que il lenporteront 
en la forterece bliant. & chil sen uont atout le lit & il dormoit mout coie- 
ment car mout auoit eus de maus. quant il fu uenus a repos si dormi si 10 
fermement quil ne sesueilla onques deuant che quil fu uenus al rechet. 
mais en che quil fu mis atere sesueilla & ouuri ses iex & se uaut deslier 
mais che ne pot estre. & chil li deslient les mains puis li donent amangier 
& il manga comme chil qui piecha nauoit eu se mal non. si le tint blians 
entel maniere tout le remanant deliuer auoec lui. mais onques pour cose 15 
que il peust faire ne pot uenir agarison & nepourquant il lor sambla tant 
paisieubles que il li quisent reube riche & le laisierent ensi aler entreus 
en tel maniere que il niert point enprisones fors duns petis aneles que il 
li [fol. 156, col. c, verso'] li misent es poins & es pies pour chou que il 
nalast mie loing. ensi amenda mout en cel terme & reuint auques en sa 20 
biaute mais onques ne uint nus laiens qui connoistre le peust & nepour- 
quant disoient quil sambloit quil eust este mout boins cheualiers si 
estoient mout dolant de sa maladie que il ne len pooient trouuer garison. 
ensi fu lancelot laiens iusqua leste & tant que li estes fu hors iusquen 
uers le noel ne ia a cel point ne se fust remues se ne fust une auenture 25 
qui auint si uous dirai quele. 

T7"n iour quil faisoit froit leua blians par matin & ot prises ses armes & 
" fu montes sour son cheual & se parti de son chastiel ensi armes 
comme il estoit & baoit a aler en la forest qui pres dilleuc estoit pour 
iouste querre pour sauoir sil trouueroit aucun cheualier ou priue ou 30 
estrange & il estoit acoustumes de che comme chil qui estoit uns des 
meillours cheualiers du pais. & quant il fu un petit eslongies il trouua .ii. 
cheualiers freres qui ne estoient du pais & le haoient morteument. & 
quant il le uoient seul il li escrient quil estoit mors si laissent courre tant 
con cheual peuent courre. & blians qui mout estoit preudons ne faisoit 35 
mie sanblant de fuir ains les atent & chil brisent lor lanches sour lui. 
mais de la sele nel remuent & il enfiert .i. si durement quil li brise son 
glaiue contre son pis. mais autre mal ne li fait. 

/"^il passent outre & traient les espees & li courent sus & il se desfent 
^ & se coeure de son escu & lor doune grans couls. mais cil doi furent 40 
boin cheualier. & sentraident comme frere de si grant force que il li 
couuint place guerpir ou mourir maintenant & ce ne f u mie merueille sil 
lor tourna le dos car il lauoient naure en plusours lieus & tant a perdu 

du sanc que mout fu afebloies. quant il uoient que il sest mis a la fuie si 
commencent acrier hai r cuuers ni garires ia uostre f uie ne uous uaura. 
mais chil qui estoit sour .i. fort cheual sescapa mout bien de lor mains si 
quil nel poient onques baillier ains sen fui a son rechet. si ne trouua qui 
5 aidier li peust & chil qui pour occhirre le sieuoient entre [fol. 156, col. d, 
verso] rent apres lui. & tant quil virrent en vne chambre ou lancelot 
gisoit tous uestus & se fierent sour celui que il cachoient & quant il uoit 
quil ne pooit garir il met main a lespee & sapareille de lui desfendre 
comme chil quine se laira pas occirre tant comme il se puist desfendre & 
10 chil qui mout sont lie quant il le uoient laiens & ni uoient home qui li puist 
aidier & uoient quil sont doi & il est tous seus il vienent alui & lassalent 
& il se desfent tant comme il puet. mais tant auoit este greues a lautre 
assaut que moult auoit perdu de sa f orche si a grant paour quil ne lochient. 

Quant lancelot uoit la mellee commenchie deuant lui tous fuist il hors 
du sens & fox si connut il bien bliant qui maint bien li auoit fait & 
bien set quil le uoelent occirre si en est tant courechies que il uaut 
saillir en pies pour lui aidier. quant il uit que li aniel de ses pies le 
blechoient il sareste mout courechies & prent les aniaus a .ii. mains & les 
tire de toute sa forche si quil les. deront & en deliure ses pies. mais il en 

20 a les mains toutes sanglentes & le quir de ses dois tout deronpu 1 quil ot 
fait. & quant il ot les aniaus rompus il not mie tant de sens que il pre- 
sist espee ne escu dont il se peust garandir car en la chambre en auoit a 
plente. ains court tous desarmes a vn des cheualiers & le prent par le 
hiaume & le tire si fort alui que il labat contre tere si lahert au poing si 

25 li 2 tout lespee & len done .i. grant coup par mi le hiaume & lochist puis 
court sus alautre & le fiert si durement que armeure nule quil eust nel 
garandist quil ne li mete lespee iusca la char. & quant chil le uit uenir 
il sesmerueilla mout durement dont che pooit estre uenu. & nepourquant 
pour che que il feru lauoit il sen uoloit uengier. si hauche lespee por lui 

so ferir parmi la teste mais blians ne li laisse mie. ains hauche lespee & li 
coupe le brach. & quant chil se uoit si mal mene il tourne enfuies. & 
lautres que lancelot auoit abatu quant il uoit la desconfiture tournee 
sour eus il se fiert en la chambre & prent son cheual & monte & ausi fist 
ses freres. car paour ont de pis auoir si senuont por lor vies garandir & 

35 lancelot remaint laiens & se couche en son lit. & blians qui mout iert 
dolans de ceste auenture se desarme quant il uoit que il sen estoient ale. 
si atent tant que li seriant vienent [fol. 157, col. a] qui encore ne sauoient 
rien de ceste auenture ne rien nen dist laiens deuant le soir que ses freres 
vint. il fist cele nuit lancelot mangier od lui. en ce quil seoient au mangier 

«o celinans regarde & uit la nape toute sanglente du sanc qui des mains 
lancelot issoit comme chil qui auoit le cuir de ses mains tout deronpu. si 
le moustre a bliant uees biaus frere con uostre ostes a les mains derompues 

'? "decou" omitted. 2? "esrache" or "coupe" omitted. 

C& saine mout malement grant pechie fist qui si estroitement le lia. 
ertes fait blians iou ne men merueil mie car onques mais ne vi a home 
deshaitie tant faire comme il a fait au iour dui & si vous dirai bien quele. 
lors li conta comment li doi frere lauoient enchauchie & ocis meusent 
fait il se il ne fust qui pour moi rescorre rompi ses aniaus par la forche 5 
quil auoit es mains si toli a .i. des cheualiers sespee & ochis les eust se il 
ne sen fuissent fui si eusse este mors se sa prouece ne mi eust aidie 
quant celians oi cele nouele il sesmerueilla mout de cele auenture si li 
dist lors ha r diex quel damage que il nest en son droit sens. certes iou 
ne kerroie mie que il ne fust vns des meillours cheualiers del monde. 10 
ensi parloient de lancelot & lor poise que il ne seuent que il est. & li 
sires de laiens dist que il ne le meteroit iamais en fers ne en buies. car il 
se tient asses en pais. & sans faille il iert ausi cois con sil fust en son 
droit sens. mais ce lochioit quil ne beuoit nene mangoit & cestoit ce qui 
plus le tenoit en sa maladie. deus ans fu lancelot auoec bliant tant quil 15 
ot si perdu le sens quil 1 ne 1 sauoit 1 quil faisoit. ne onques dedens cel 
terme ne vint laiens qui le conneust. ne il ne sorent onques son non car 
il meesmes nel sauoit mie. 

A lentree dyuer auint que par deuant la tour ou il gisoit passoit uns 
-^*- pors sauuages & apres uenoient chien plusour qui prendre le uo- 20 
loient mais il se desfendoit moult durement & lor liura souuent estal. & 
apres les chiens uenoient ueneour. quant chil 2 qui estoit en la tour uit 
passer le porc qui sen aloit en tel maniere il li prist talens daler apres. il 
descent & vient a la porte si trouua .i. cheual ensele & .i. glaiue apoiiet 
contre le mur & vne espee pendant a larchon de la sele. il vient au cheual 25 
& monte sus. entel maniere senuait apres le porc tant comme il pot 
esperouner & se feri en la forest la ou il la vit plus espesse & sieut le 
porc criant & semo-[/oZ. 157, col. 6]nant les chiens tant comme il puet 
si a tant ale en tel maniere quil vint en vne ualee 

T ors saresta li pors & commencha a liurer estal as chiens & sen ochist 30 
-'-"' plusours en poi deure & lancelot qui uenoit apres le glaiue alongie 
fiert le porc si durement en lespaule senestre que li glaiues uole en 
pieches. mais il nel blecha mie granment. & li pors qui fu aires & caus 
fiert le cheual parmi les flans si quil le porfent tout mort enmi le chemin 
& lancelot saut sus & a tant de sens quil a trait le branc du fuerre & li 35 
pors li aceurt si li met le dent parmi la quisse & li fait plaie grant & 
lancelot le fiert parmi la teste si grant coup quil li fait la ceruele espandre 
si labat mort & si se sent 3 tel atourne de la plaie que il a que il ne puet 
aler auant ne arriere ains se sent asses angoissos si sasist desous .i. arbre 
& nauoit mie tant de sens que il estancast sa plaie que ele ne sainast trop. 40 

Quant uint a heure de none si auint que deuant lui passa vns hermites 
qui mout estoit preudom & quant il vit le porc mort & les chiens 

' Repeated in MS. 2 MS " chi." 3 MS not quite distinct. 

en tour lui plus de .iii. & vit lancelot qui gisoit naures desous .i. arbre. il 
vint tantost cele part & le salua & cil qui ne sauoit nul bien ne sona mot 
& li preudom li demanda quil auoit & il li dist tantost quil estoit naures. 
sire fait li preudom qui vous a che fait & cil est tant nices que il ne li set 
5 dire fors que li pors le morst. enondieu fait li preudom vous estes mal 
baillis se vous ne troues qui vous ait car vous aues tant de uostre sanc 
perdu. & pour ce vous loeroie iou se vous le poies faire que vous uenissies 
iusca nostre maison qui est pres de chi. & illeuc se dieu plaist troueres 
vous garison de uostre maladie. fies de chi fait lancelot ales uos ent iou 
10 nai nul mal. ales uous ent ha~ sire fait li preudom que che est che que 
vous dites se diex mait iou quit que vous estes mors 

Quant lancelot uoit quil le tient longement en parole il li anuie mout. 
lors prist sespee qui les lui gisoit si x le hauce pour lui f erir & cil se 
trait arriere. & quant il uoit quil ne puet a lui auenir si li iete & le quide 

15 ferir parmi la teste. mais il faut pour che que li preudom guenchi. lors 
aperchut il que il estoit hors du sens si se part dilleuc & pense que il 
amenra gent auoec lui qui le porteront en son hermitage [fol. 157, col. c, 
verso] pour chou que preudom li sambloit si senuait iuscal recet dun 
cheualier si prent iusca .vi. serians & lor dist quil auoit trouue en cele 

20 forest le plus biau cheualier du monde qui un porc sauuage auoit ochis. 
si grans mescheanche li estoit auenue quil estoit hors du sens si croi que 
che li soit auenu puis que il fu naures. & pour chou uauroie iou sil uous 
plaisoit que uous le presissies par force & laportissies iusca nostre hermi- 
tage. si quil i peust garir. car sil demoroit gaires illeuc a ce que la saison 

25 est froide il ne porroit estre quil ne mourust. & che seroit trop grans 
damages. & chil dient que che feront il uolentiers. il uont la ou lancelot 
estoit & font vne biere cheualereche & le misent ens uausist ou non si 
lenporterent en tel maniere en lermitage au preudome. il auoit od lui .i. 
compaignon qui ot este cheualiers & mout sauoit de plaies garir si sentre- 

30 mist tant de lancelot pour dieu & pour carite que il fu tous garis ains 
que il eust .i. mois passe. mais pour la paine quil traioit & pour la poure 
viande que il nauoit mie a prise enpira il mout durement & fu pales & 
maigres & afebloies & mal vestus dont il fu plus mas & plus hors du 
sens quil nestoit deuant & se parti de laiens teus & mal uestus par la 

35 grant froidure dyuer si maigres & si chetis que apaines pust nus quidier 
que che fust lanchelos. 

TT^n tel maniere erra lancelot tant que il vint a corbenich & quant il 
-*- J entra el castiel li enfant & li garchon si tost comme il le virrent le 
counurent a fol & hors du sens si le commenchierent a batre & a ferir & 

40 a faire noise & grant oiee apres lui se le courchierent en tel maniere quil 

lor commencha a ieter pierres & tant quil en naura plusours cel iour 

& tant quil commencierent tout afuir deuant lui pour ce quil ne trouoit 

nul si fort quil ne debrisast tout alabatu & ence quil crioient & disoient 

foies fuies uees chi le fol si en fu cele parole 1 parmi le castiel que tuit le 
uenoient uenir & il ne demouroit en nul lieu ains aloit par toutes les 
voies 2 cachant les vns & les autres si trouua asses cel iour qui mal li fist. 
& tant que il ne pot mais soufrir lanui que il li faisoient ains lor entour- 
noit le dos & senfui iusca la maistre fortereche du castel [/oZ. 157, col. d, 5 
verso] si entra dedens comme chil qui ne trouua qui lentree li deueast. 
car mout estoient li seriant de laiens cortois & de boinaire. a cele eure 
que on mangoit laiens ientra lancelot. & chascuns le commencha a 
apieler & il commencha a mangier comme chil qui auoit mout grant 
faim & quant il ot mangie il sala couchier el palais sour fuerre que il 10 
trouua. en tel maniere fu lonc tans que il ne fu couneus de nului & il ne 
se presissent iamais garde que che fust lancelot. & il ot a mangier & 
aboire a grant plente. & le reuestirent de lor vies dras li seriant de laiens. 
& pour ce & pour le repos que il troua amenda il mout en poi deure & 

Vreuint en sa biaute & en sa forche. 15 

n iour apres paskes auint que li rois pelles ot fait dun sien cousin 
nouuiel cheualier & pour lamour de lui ot il doune reubes a plusors homes. 
& chil damoisiaus qui estoit cousins le roi amoit mout lancelot. & le 
tenoit ades od lui ne onques pour cose que il li ueist faire nel laissa. & 
si tost comme il fu cheualiers & il ot uestue sa reube il apiela .i. sien 20 
seriant & li dist ua moi querre le fol & quant il fu uenus il li dona sa 
reube & le fist uestir deuant lui. quant lancelot ot uestue la reube 
au cheualier il fu mout biaus si not laiens nul qui le ueist qui nen eust 
grant pitie si le plaignoient mout entreus & disoient que cestoit mout 
grant damages de lui quant si biaus cheualiers comme il estoit auoit 25 
perdu le sens & le memoire. & quant li rois le uit en tel reube si biele & 
si boine si dist a soi meesme quil ne croit pas quil nait este de haute 
gent estrais car moult bien le sambloit. 

Cel iour entra lancelot en vn verger desus la tour qui mout iert biaus 
& plains derbes si auoit vne fontaine desous vn sicamor qui mout ao 
estoit bele & nete. & quant il fu uenus a la fontaine il en but & sen 
dormi deles si uestus comme il estoit & apres che ne demoura mie gran- 
ment que uint 3 la fille au roi pelles cele pour cui lancelot auoit este cachies 
de court si mena auoec lui grant plente de damoiseles si commencierent 
a iuer & a caroler & a chanter les vns & les autres parmi le iarding 35 
si com damoiseles font maintes fois si comme eles commenchent a iouer 
auint que vne damoisele qui mout estoit de haut parage senbati sour 
lancelot qui dormoit sour la fontaine si en ot al premiers grant paor. 
mais puis saseura quant ele uit quil dormoit si aprocha de lui & le com- 
mencha a regarder & le vit tant bel & tant auenant que il li est auis que to 

Qonques mais ne uit ausi bel home. 
uant ele lot esgarde grant pieche si sen retorna [fol. 158, col. d] a ses 

17" porte " omitted. 2 7 Not legible. » Not in MS. 

compaignes & le laissa dormant. & la ou ele uit le fille au roi pelles si li 
dist dame se uous uolies ueir le plus biel home del monde iou le uous 
mousterroie. mais iou ne uauroie que nus fors vous & ie le ueist pour che 
quil ne sesueillast. comment fait ele laues uous trouue dormant. oil fait 
ele les la fontaine. ore ialons dont entre nous .ii. car nus autres ne nous 
ifera conpaignie. 

H. OSKAB SOMMEB 

ASTOLAT, CaMBERLEY, 

Surrey, England 

